STANLY วิ่งแรง 5% นิวไฮรอบ 12 เดือน โบรกฯ เคาะเป้า 194 บ. รับกำไรไตรมาส 3 เกินคาด
STANLY วิ่งแรง 5% นิวไฮรอบ 12 เดือน โบรกฯ เคาะเป้า 194 บ. รับกำไรไตรมาส 3 โตเกินคาด ล่าสุดอยู่ที่ 178.50 บาท บวก 8.50 บาท หรือ 5% มูลค่าซื้อขาย 37.29 ล้านบาท
STANLY วิ่งแรง 5% นิวไฮรอบ 12 เดือน โบรกฯ เคาะเป้า 194 บ. รับกำไรไตรมาส 3 โตเกินคาด ล่าสุดอยู่ที่ 178.50 บาท บวก 8.50 บาท หรือ 5% มูลค่าซื้อขาย 37.29 ล้านบาท
29 ม.ค. 2564

ผู้สื่อข่าวรายงานว่า ราคาหุ้น บริษัท ไทยสแตนเลย์การไฟฟ้า จำกัด (มหาชน) หรือ STANLY ล่าสุด ณ เวลา 15.15 น. อยู่ที่ 178.50 บาท บวก 8.50 บาท หรือ 5% สูงสุดที่ 181 บาท ต่ำสุดที่ 172.50 บาท ด้วยมูลค่าซื้อขาย 37.29 ล้านบาท

ทั้งนี้ ราคาหุ้น STANLY ปรับตัวขึ้นสูงสุดในรอบ 1 ปี นับตั้งแต่ราคาหุ้นอยู่ที่ระดับ 182 บาท เมื่อวันที่ 3 ม.ค.2563 หลังรายงานผลการดำเนินงานไตรมาส 3/64 สิ้นสุด ณ วันที่ 31 ธ.ค.2563 มีกำไรดีกว่าคาด โดย บล. คันทรี่ กรุ๊ป แนะนำ “ซื้อ” STANLY ราคาเป้าหมาย 194 บาท/หุ้น กำไรสุทธิงวดไตรมาส 3 (ต.ค.-ธ.ค.) อยู่ที่ 430 ล้านบาท แม้จะลดลง 7% เมื่อเทียบจากปีก่อน แต่เพิ่มขึ้นถึง 69% เมื่อเทียบจากไตรมาสก่อน และถือเป็นการฟื้นตัวได้ต่อเนื่องหลังจากขาดทุนไป 184 ล้านบาท ในช่วงไตรมาส 1 และดีกว่าที่บล. คันทรี่ กรุ๊ป เคยประเมินเบื้องต้นไว้ว่าจะมีกำไรในหลัก 200 ล้านบาท โดยเกิดจากการเพิ่มขั้นของอุตสาหกรรมและการเริ่มรับรู้รายได้จากโรงงานแห่งที่ 8 รวมถึงอัตรากำไรขั้นต้นที่สูงถึง 17.5%
ขณะที่แนวโน้มปี 2564 (เม.ย.2564-มี.ค.2565) เบื้องต้นประเมินว่าผลประกอบการจะขยายตัวได้ดีเพราะคาดว่าจะไม่มีช่วงขาดทุนเหมือนในงวดไตรมาส 1 รวมถึงการรับรู้รายได้จากการเข้าสู่ตลาดอะไหล่รถยนต์ และการผลิตในโรงงานแห่งที่ 8 เต็มปีนอกจากนี้ปรับประมาณการณ์ปี 2563/2564 เพิ่มขึ้น 67%,18% ตามลำดับ
 